ปาทริก วีเยรา

**ปาทริก วีเยรา** (; เกิดวันที่ 23 มิถุนายน ค.ศ. 1976) เป็นอดีตนักฟุตบอลและผู้จัดการทีมชาวฝรั่งเศส ปัจจุบันเป็นหัวหน้าผู้ฝึกสอนของเจนัว สโมสรในเซเรียอา 

วีเยราได้รับการยกย่องให้เป็นหนึ่งในกองกลางที่ดีที่สุดแห่งยุค วีเยราเริ่มต้นอาชีพกับสโมสรกานใน ค.ศ. 1994 ซึ่งเขาสามารถทำผลงานได้อย่างโดดเด่นจนได้ย้ายไปมิลานในเซเรียอาในปีถัดมา ต่อมาใน ค.ศ. 1996 เขาได้ย้ายไปอังกฤษ เพื่อลงเล่นให้แก่อาร์เซนอลภายใต้การคุมทีมของอาร์แซน แวงแกร์ด้วยค่าตัว 3.5 ล้านปอนด์

ตลอด 9 ปีในพรีเมียร์ลีก วีเยราได้ลงเล่นในตำแหน่งกองกลางบ็อกซ์ทูบ็อกซ์ซึ่งมีรูปแบบการเล่นอันดุดัน เขาได้รับการแต่งตั้งให้เป็นกัปตันทีมตั้งแต่ ค.ศ. 2002 จนถึง ค.ศ. 2005 ซึ่งเป็นปีที่เขาอำลาทีม เขามีชื่อติดทีมยอดเยี่ยมพรีเมียร์ลีกถึงหกปีติดต่อกัน ตั้งแต่ ค.ศ. 1999 ถึง 2004 เขาพาอาร์เซนอลประสบความสำเร็จด้วยการคว้าแชมป์เอฟเอคัพสี่สมัยและแชมป์ลีกอีกสามสมัย ซึ่งรวมถึงการคว้าแชมป์แบบไร้พ่าย เขากลับอิตาลีเพื่อไปเล่นให้แก่ยูเวนตุส แต่เล่นได้เพียงฤดูกาลเดียว ทีมก็ถูกปรับตกชั้นเนื่องจากคดีกัลโชโปลี ทำให้วีเยราย้ายไปอินแตร์นาซีโอนาเล โดยเขามีส่วนช่วยให้อินเตอร์คว้าแชมป์ลีกได้สี่สมัยติดต่อกัน สุดท้ายแล้ว เขาย้ายไปแมนเชสเตอร์ซิตีและพาทีมคว้าแชมป์เอฟเอคัพก่อนที่ตัวเขาเองจะประกาศเลิกเล่นใน ค.ศ. 2011

วีเยราได้ลงเล่นให้แก่ทีมชาติฝรั่งเศสเป็นระยะเวลายาวนานถึง 12 ปี โดยมีบางช่วงที่เขาได้สวมปลอกแขนกัปตันทีม เขามีส่วนช่วยให้ทีมชนะเลิศฟุตบอลโลก 1998 และฟุตบอลชิงแชมป์แห่งชาติยุโรป 2000 เขายังได้ลงเล่นให้แก่ฝรั่งเศสในการแข่งขันฟุตบอลโลก 2002, ฟุตบอลชิงแชมป์แห่งชาติยุโรป 2004, ฟุตบอลโลก 2006, และฟุตบอลชิงแชมป์แห่งชาติยุโรป 2008 เขาได้ลงเล่นให้แก่ทีมชาติทั้งสิ้น 107 นัด และประกาศเลิกเล่นทีมชาติใน ค.ศ. 2010

หลังเลิกเล่นฟุตบอล วีเยราได้ผันตัวเป็นผู้จัดการทีมฟุตบอล โดยเขาได้ทำหน้าที่คุมทีมเยาวชนของแมนเชสเตอร์ซิตีใน ค.ศ. 2013 ก่อนที่จะย้ายไปคุมทีมนิวยอร์กซิตีในเมเจอร์ลีกซอกเกอร์ และกลับมายุโรปเพื่อคุมทีมนิสใน ค.ศ. 2018 แต่ก็ถูกไล่ออกในอีกสองปีถัดมา สุดท้ายแล้วเขาได้เข้ารับตำแหน่งผู้จัดการทีมคริสตัลพาเลซในเดือนกรกฎาคม ค.ศ. 2021 โดยคุมทีมอยู่จนถึงเดือนมีนาคม ค.ศ. 2023

## ชีวิตช่วงต้น
ปาทริก ปอล วีเยรา เกิดในวันที่ 23 มิถุนายน ค.ศ. 1976 ที่ดาการ์ ประเทศเซเนกัล ครอบครัวของวีเยราย้ายมาที่ Dreux ประเทศฝรั่งเศส ตอนเขาอายุ 8 ขวบ และเขาไม่ได้กลีบมายังเซเนกัลอีกจนกระทั่ง ค.ศ. 2003 พ่อแม่ของเขาหย่าร้างตอนที่วีเยรายังเด็ก และเขาไม่เคยพบกับพ่ออีกเลย เขาได้รับสัญชาติฝรั่งเศสตั้งแต่เกิด เนื่องจากปู่ของเขารับราชการในกองทัพฝรั่งเศส นามสกุล Vieira ซึ่งเป็นภาษาโปรตุเกส เป็นนามสกุลเดิมของแม่ที่มาจากกาบูเวร์ดี

## ชีวิตส่วนตัว
วีเยรากับเชริล ภรรยาชาวตรินิแดด พบกันครั้งแรกในประเทศอังกฤษตอนที่เขากำลังเล่นให้กับอาร์เซนอล ทั้งคู่มีลูกสาวคนเดียว ครอบครัวนี้ประสบปัญหาการบุกรุกบ้านในเดือนพฤษภาคม ค.ศ. 2006 เมื่อมีการสูบก๊าซเข้าไปในบ้านของพวกเขาใกล้กับเมืองกาน แต่ไม่มีผลกระทบในระยะยาว

## สถิติอาชีพ
### สโมสร

* ในตารางช่องลีกคัพ ได้นับรวมผลงานในการแข่งขันแชริตีชีลด์และซูแปร์โกปปาอีตาเลียนาเข้าไปด้วย

### ทีมชาติ

:*ประตูและผลจะแสดงของทีมชาติฝรั่งเศสก่อน เลขในช่องประตูหมายถึงผลประตูหลังจากที่วีเยราทำประตูได้*

## เกียรติประวัติ
### ผู้เล่น
**อาร์เซนอล**
* พรีเมียร์ลีก: 1997–98, 2001–02, 2003–04
* เอฟเอคัพ: 1997–98, 2001–02, 2002–03, 2004–05
* เอฟเอคอมมิวนิตีชีลด์: 1998, 1999, 2002

**อินเตอร์มิลาน**
* เซเรียอา: 2006–07, 2007–08, 2008–09, 2009-10
* โกปปาอีตาเลีย: 2009-10
* ซูแปร์โกปปาอีตาเลียนา: 2006, 2008

**แมนเชสเตอร์ซิตี**
* เอฟเอคัพ: 2010–11

**ฝรั่งเศส**
* ฟุตบอลโลก: 1998
* ฟุตบอลชิงแชมป์แห่งชาติยุโรป: 2000
* ฟีฟ่าคอนเฟเดอเรชันส์คัพ: 2001

#### รางวัลส่วนตัว

* ผู้เล่นหน้าใหม่ยอดเยี่ยมของลีกเอิง: 1995
* ทีมยอดเยี่ยมในฟุตบอลชิงแชมป์แห่งชาติยุโรป: 2000
* ลูกบอลเงินในฟีฟ่าคอนเฟเดอเรชันส์คัพ: 2001
* ทีมออลสตาร์ฟุตบอลโลก: 2006
* ทีมยอดเยี่ยมแห่งปีของพีเอฟเอ: พรีเมียร์ลีก ฤดูกาล 1998–99, พรีเมียร์ลีก ฤดูกาล 1999–2000, พรีเมียร์ลีก ฤดูกาล 2000–01, พรีเมียร์ลีก ฤดูกาล 2001–02, พรีเมียร์ลีก ฤดูกาล 2002–03, พรีเมียร์ลีก ฤดูกาล 2003–04
* ผู้เล่นยอดเยี่ยมของพรีเมียร์ลีก: 2000–01
* ทีมยอดเยี่ยมแห่งปีของยูฟ่า: 2001
* ผู้เล่นฝรั่งเศสยอดเยี่ยมแห่งปี: 2001
* หอเกียรติยศพรีเมียร์ลีก: 2022
* ทีมต่างชาติยอดเยี่ยมแห่งทศวรรษของพรีเมียร์ลีก: 1992–93 ถึง 2001–02
* ทีมยอดเยี่ยมแห่งทศวรรษของพรีเมียร์ลีก: 1992–93 ถึง 2001–02
* ฟีฟ่า 100: 2004
* Sports Illustrated Team of the Decade: 2009
* Équipe type spéciale 20 ans des trophées UNFP: 2011
* หอเกียรติยศฟุตบอลอังกฤษ: 2014
* รางวัลตำนานรองเท้าทองคำ: 2019

### ผู้จัดการทีม
**Manchester City EDS**
* Premier League International Cup: 2014–15

### เครื่องราชอิสริยาภรณ์
* เครื่องอิสริยาภรณ์เลฌียงดอเนอร์: 1998

## อ้างอิง

## แหล่งข้อมูลอื่น

*
*

หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายเซเนกัล
หมวดหมู่:ผู้เล่นอาแอ็ส กาน
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้จัดการทีมฟุตบอลในลีกเอิง
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลนิวยอร์กซิตี
หมวดหมู่:ผู้จัดการทีมโอเฌเซ นิส
หมวดหมู่:ผู้จัดการทีมสโมสรฟุตบอลคริสตัลพาเลซ
หมวดหมู่:บุคคลจากดาการ์
หมวดหมู่:นักฟุตบอลในโอลิมปิกฤดูร้อน 1996
หมวดหมู่:กองกลางฟุตบอล
หมวดหมู่:ฟีฟ่า 100
หมวดหมู่:ผู้เข้าหอเกียรติยศพรีเมียร์ลีก
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมสโมสรฟุตบอลเจนัว